钦定古今图书集成/历象汇编/庶征典/第171卷 > 王充论衡 > 《白兔赋》〈有序〉姚涞
## 钦定古今图书集成/历象汇编/庶征典/第171卷 > 王充论衡 > 《白兔赋》〈有序〉姚涞

窃惟德协于治，治协于瑞，邃古以来，盖莫不然。《赤文》之箓，尧也；昭华之琯，舜也；白狼之钩，汤也；丹鸟之谷，武也。畴德之符，有足征焉。后世德薄化漓，其不能继，无惑也。惟我皇上道贯三才，智周万物，孜孜为治，化浃邦家。是以一纪之间，《河清》《甘露》、灵鹊之类，史不绝书，叠贶骈祥，独驾古昔。属者西蜀宪臣获白兔以贡于阙下，较诸他瑞，尤为异常。自非天无藏宝，地无隐祥，何以有此？夫有至德者必有至治；有至治者必有至瑞。谅哉斯兔之为符也。臣瞻依日月，鼓舞鸢鱼，待罪文署，忻忭万倍。是用作为歌赋，以光赞圣德，盖不独使渊云诸臣得专艺于汉世也。谨献《瑞兔赋》一篇，上尘睿览。

赫皇明之昌历，启圣人而驭宇。绍皇王之丕图，振阴
阳之宏纪。象三光以垂照，顺五行以立轨。熙鸿醇于
昊轩，匹休光于姚姒。放勋袭其钦明，《旱麓》宗其岂弟。
仁恩衍而横流，义声驰而遐靡。焕采物以弘文，遵彝
常而崇礼。洽元德于幽明，敷茂化于远迩。览隆古以
独骛，扬徽烈以齐美。三灵协而胥庆，百顺。“而来禔。
或吐秘以表贶，或孕奇而荐祉，纷嘉祯之雥集，兆至
和之所委。邈西蜀之上游，蟠龙郁而为冈，育异兔以
驯伏，匪川泽之能藏，陋中山与东郭，何凡品之足方，
羡冠伦之仁兽，传郡国以腾章，凝皓辉于西陆，披素
彩于少商，瞻蕊渊兮融魄，感玉衡兮流光，昭明视兮
庙祀，应单阏兮岁阳。毳如丝兮皎皎，眸若珠”兮煌煌。
璧月满兮露湑，箕风入兮桂芳。物与时兮竞爽，望帝
都兮开祥。参元根以比寿，饮元气以为浆。耀珍环于
王母，配纯雉于越裳。跃昇平之华囿，仪清穆之朝堂。
映翠华于上苑，栖朱草于中唐。嗟彼䨲之为族，亦既
繁而孔庶。骇降质之特殊，乃呈姿以托寓。验之瑞应
之图，稽以古今之注。采之里俗之谣，讯之筮龟之喻。
往纪之所鲜闻，先朝之所未遇。察《金柔》之有征，章《皇
风》之广驭。庶事敏而惟康，高年逸而有誉。既丕振乎
文英，复远戢乎兵戍。占以类而相从，嘉协气之充裕，
臣工见而翔泳。雷四域以同豫，观合契而应符。信龙

道既隆而愈恭，精已励而尢坚。辨敬怠于儒籍，审劳
逸于农阡。敦德业于久大，泯声臭之幽元。游高明兮
浩浩，履中正兮平平。愿昇歌以颂祷，从八风以相宣。
茂本支以百世，孚景命以万年。